Frá Torrevieja á Spáni . Móðir hins grunaða hefur búið þar ásamt sambýlismanni sínum sem sonur er grunaður um að hafa orðið að bana . vísir / Getty Dómari á Spáni hefur úrskurðað Guðmund Frey Magnússon , sem grunaður er um að hafa banað sambýlismanni móður sinnar aðfaranótt sunnudags í Torrevieja , í gæsluvarðhald . Þetta staðfestir lögreglan í Alicante í samtali við fréttastofu . Hvorki fengust upplýsingar um það hversu langt varðhaldið er né hvaða glæp nákvæmlega Guðmundur er grunaður um að hafa framið þar sem það eru mismunandi ákvæði um manndráp í spænsku löggjöfinni eftir alvarleika . Þannig gæti það til dæmis verið manndráp af gáleysi eða manndráp af ásetningi . Lögreglan á Spáni hefur hingað til viljað tjá sig afar lítið um málið vegna rannsóknarhagsmuna og enn fást engar frekari upplýsingar um atburðarásina . Guðmundur Freyr hafði undanfarinn eitt til tvö ár verið með annan fótinn á Spáni en móðir hans og sambýlismaður höfðu búið í Torrevieja um nokkurt skeið . Segir soninn hafa kastað gaskút í gegnum rúðu fyrir ódæðið Rætt var við móður Guðmundar , Kristínu Guðmundsdóttur , í Fréttablaðinu í morgun þar sem hún lýsti því hvernig sonur hennar braust inn í íbúð þeirra aðfaranótt sunnudags með því að kasta 14 kílóa gaskút í gegnum rúðu . Hann hafi verið vopnaður hnífi og stungið sambýlismann hennar ítrekað . Guðmundur á langan sakaferil að baki hér á landi , eins og fjallað var um á Vísi í gær , og Kristín sagði að þetta væri ekki fyrsta sinn sem sonur hennar hefði veist að sambýlismanni hennar . Fyrri viðskipti þeirra hefðu endað með því að leggja þurfti sambýlismanninn inn á spítala eftir höfuðhögg . Við það hefði Guðmundur verið úrskurðaður í nálgunarbann . Þá sagði Kristín einnig að frásögn spænska miðilsins Información , sem fyrstu fréttir íslenskra miðla byggðu á , hafa verið ónákvæma . Þannig væri ekki rétt að Guðmundur hefði klifrað yfir vegg og komist þannig inn á heimilið . Ekki væri það heldur sannleikanum samkvæmt að til átaka hafi komið á milli Guðmundar og sambýlismannsins , sem sagður var hafa fallið á rúðu þannig að hún brotnaði . Við það hafi maðurinn skorist illa og blætt út . Kristín sagði í Fréttablaðinu að það rétta í málinu væri að Guðmundur hefði kastað fyrrnefndum gaskút í rúðuna . Það skýri glerbrotin sem lögreglan fann á víð og dreif um íbúðina . Engin átök hefðu átt sér stað , sonur hennar hefði haft sambýlismanninn undir á skömmum tíma og lagt til hans með hnífnum . Íslendingur á fertugsaldri en nú grunaður um að hafa orðið manni að bana á Spáni í nótt .